IMahikeng yidolobha eliseNyakatho-Ntshonalanga, eNingizimu Afrika. Lelidolobha liyisiqongo seNyakatho-Ntshonalanga. IMahikeng yasungulwa ngonyaka ka-1852, isungulwa ngu-Molema Tawana owazalelwa eKhunwana. UTawana wayeyindodana ya Kgosi Tawana wohlanga lama-Tshidi Barolong. Ngokuhamba kwesikhathi umfowabo ka Tawana uMontshiwa waba yi-Nkosi. Ngenkathi uhlanga lama-Tshidi Barolong lusahlala eThaba Nchu, ngesikhathi saMfecane, uTawana waphendulwa ngokokholo waba ngu-Mkhrestu ngama-Wesleyan. Indodana ya-Tawana, uSilas Molema wafunda e-Healdtown College, waphinda wasiza umshana wakhe uSebopioa Molema ukuze afike eMelika ngonyaka ka-1904 khona ezokwazi uSebopioa ukuthi afundele i-Law eWilberforce, Ohio. UTawana wayengumuntu okholelwa kakhulu kwi-mfundo yaphesheya, lokhu kukhonjiswa ukufunda kwakhe eHeadltown; ngokuhamba kwesikhathi uTawana wavula isikole evulela abantu bakhe. UTawana washona ngo-1882, indodana yakhe uSilas waba ngu-Dokotela nombhali womlando wohlanga lwakhe. Uhlanga lwa-Tawana lwaqamba indawo ababehlala kuyona nge "Mahikeng", igama lesiTswana elisho "Indawo enamatshe". Ngokuhamba kwesikhathi, iMahikeng amaNgisi ayibiza nge "Mafeking". Ngesikhathi se-mpi yesibili yamaBhunu, iMahikeng yahlaselwa ngamabhunu ngonyaka ka-1899.